and gedinge dat geweest is inde banck voir
meye en scepen van loeven tusschen machiele moens als
jaelegge ter eenre en willme vand brugge als mette
ghelde verweerde t ande zijd Aldair de voirs aelegge
dede segge met zijne gelevd voirsprake hoe dat
hij omtrint bove kermisse lestled hadde doen daeten
voir den raide vand stadt den voirs willme ende
dat hij hem eene aesprake gaf als dat hij hem gequetst
hadde in zijn hoot soe datt vii oft viii beenden uuytgegae
waen Ende dat hij doen t tijt bekinde voir de stadt
de voirs quetsue gedaen te hebben en sond voirde
tantwoirden versoch hij versond te zijne inde bancke
voir meye en scepen declinende alsoe vand gerichte
vand voirs raide en mits dat hij hem seyde poirte
van loeven te zijne Ende dat zij alsoe versond waen
inde voirs banck dat oick meest jan umgiez des
stadt meest typurgijn den voirs machiele de voirs
quetsue gemeestt ende gecureert heeft en dair uuyt
gedaen vij oft viii beenden alle dwelck de voirs
machiet pnteerde te thoene soe verre de voirs willem
dat ontkynne wilde sustinende voir zijne coclusie
dat bijd selve willem bekynt oft mits zijne ontkynne
bij hem gethoent dat de selve willem schuldich sal
zijn zijne meest cyourgijn voir al af te doen ende
heen noch te doen ter beemniss voir zijne smertts eens
bedevaert s jacops te copostelle in galissien ts peets
te roome oft alsulcken bemisse als de heen scepen van
loeven daf wijsen sullen versueken dop recht en vonisse
dair tegen de pcur des voirs willems hem vantwden
dede segge met zijne gelevd voirsprake dat hij de
voirs aesprake liet gaen dair die gaen mochte hen
dair aen met stooten en dat hem die egheene otstadt
doen en mochte en dat mits reden terst dat otrit
s jansse lestled uuytgeroepen is geweest van ovs
genad heen wegen te loeven ter puyen een mademt
dair mede penigen gesedt waen opde straetrouers en
dat een yegelijck die vangen mochte begende tselve